Zatvor Plzeň u Češkoj,
jednoj od najvećih europskih proizvođača kristalnog metha.
Proizveli bismo 105 kg metha u dvije godine.
Gotovo svaki treći zatvorenik u Češkoj
konzumirao je kristalni metamfetamin.
Ubrizgavao sam si ga i sve je pošlo po zlu.
Kad si na methu, ne moraš spavati i jesti.
Samo uživaš.
Zatvor ima problem s unošenjem droge.
Vidite li ono spušteno uže?
Tako premještaju drogu iz ćelija dok su zatvoreni.
Droga može ući na sve strane. Tako je to.
Ja sam Raphael Rowe.
Provest ću tjedan zatvoren u ovom češkom zatvoru,
ali nisam prvi put iza rešetaka.
Odslužio sam 12 godina za ubojstvo koje nisam počinio.
Sad putujem svijetom
da otkrijem kakav je doista život
u najstrožim zatvorima na svijetu.
NAJSTROŽI ZATVORI NA SVIJETU
Republika Češka.
Europska prijestolnica kristalnog metha.
Svaki mjesec policija obavi raciju
dvadeset laboratorija za meth
iz kućne radinosti.
Ubrizgavanje kristalnog metha ovdje je češće
nego bilo gdje drugdje u Europskoj uniji.
Jedno je istraživanje pokazalo da ribe u češkim rijekama
pokazuju znakove ovisnosti o methu.
Dokaz je to da nigdje drugdje u Europi
ne postoji veći problem s kristalnim methom nego ovdje u Češkoj.
Proizvođači, dileri i prodavači droge
mogu zaraditi mnogo novca.
Ta droga uzrokuje takvu ovisnost
da njezini konzumenti često čine zločine kako bi je nabavili.
Državni šef za borbu protiv droga general Jakub Frydrych
obuzdava ovu epidemiju kristalnog metha,
ovdje znanog kao Pervitin.
Kako biste opisali razmjer ovog problema?
Fenomen metamfetamina je zlo.
Pervitin je droga u Češkoj
koja uzrokuje najviše zdravstvenih, društvenih
i kriminalnih rizika u vezi s drogom.
Vidimo to po kriminalnim skupinama koje se bave krađom automobila.
To su često ljudi
koji iskorištavaju stimulativne učinke metha
i uzimaju ga kad čine kaznena djela.
Malim laboratorijima sada se pridružuju veći igrači.
Posljednjih pet godina doživljavamo preobrazbu.
Zbog činjenice da se metamfetamin
uvozi u Europu u velikim količinama.
Prije su plijenili tonu, tonu i pol godišnje,
ali sad je riječ o šest do sedam tona
zaplijenjenog metamfetamina u Europi.
Epidemija metha predstavlja veliki izazov za češke zatvore.
Trideset posto zatvorenika uzimalo je kristalni meth 12 mjeseci
prije služenja kazne.
Sljedeći tjedan provest ću zatvoren u Plzeňu,
jednom od najvećih zatvora u državi,
da saznam kako se nose s tim problemom.
Čujem da ovaj zatvor ima hrabar pristup borbi protiv ovisnosti,
strog program protiv droge, kojem se pridružujem sljedeći tjedan.
Ne znam može li ovaj zatvor doista
pomoći onima koji su ovisni o tako teškoj drogi.
Ali uskoro ću saznati.
Polovici zatvorenika, manje opasnima,
kažu da sami dođu do zatvora.
Prvi put dolazim pješice.
PRVI DAN
Više bodljikave žice nego u njezinoj tvornici.
-Ogromno je. -Slijedite mog kolegu.
Ovo me podsjeća na londonski zatvor Wandsworth
u kojem sam bio, jedan od najpoznatijih britanskih zatvora.
Nije ugodno biti u zatvoru koji te podsjeća
na zatvor u kojem si i sam robijao.
Skinite sve stvari.
Bio sam osuđen na doživotan zatvor, pa će me tretirati kao opasnog zatvorenika
i podvrgnuti posebno invazivnoj potrazi.
Možete skinuti i druge stvari.
Donje rublje zasad ne skidajte.
Drogirate li se?
Ne konzumiram drogu.
Okrenite mi leđa i napravite tri čučnja.
Do kraja.
Raširite ruke.
Isplazite jezik.
Podignite jezik.
Dobro.
Podignite mošnju.
Dobro. Odjenite se.
Temeljita pretraga.
Dižem jaja i sve.
Uzet ćete ovaj pokrivač i u njega staviti sve stvari.
Moja je ćelija u posebnom zatvorskom krilu bez droge,
gdje se godišnje odabere 80 zatvorenika za desetomjesečnu rehabilitaciju.
Čuo sam da kombinira stroga pravila
s obveznim terapijskim aktivnostima.
Zdravo.
Dobro sam. Ovaj?
Da.
Ako se što dogodi, na zidu je tipka za hitne slučajeve.
Pritisnite je i doći ću.
Doviđenja.
Dobro. Kako ste?
-Bok. Petr. -Petr.
-Bok, ja sam Kuba. Da. -Kako si? Kuba? Kuba.
-Bok. Marek. -Marek.
Možete li me provesti? Ovdje je moj madrac?
-Da, ovo je tvoje. -Ti si ovdje, Petr?
-Da. -Dobro.
Ovdje vas dvojica…
On spava ovdje. Ja spavam ovdje.
Imate zahod i umivaonik.
-Nema tuša. -Ne.
Većina zatvorenika u ovom odjelu, ako ne i svi,
imaju problema s drogom?
Da, većina je ljudi ovdje
zbog droge ili alkohola.
Dolaze se liječiti.
Recite mi nešto više o ovdašnjem režimu.
Tjeraju te da čistiš,
da zaboraviš na drogu.
Ako želiš nešto učiniti, moraš raditi za to.
Moraš raditi na sebi.
Ali postoje i „dobri” ljudi.
Kao „hotovci” koji šetaju i provjeravaju.
Ponašaju se kao čuvari, pa misle da su iznad tebe.
Znači, oni su cinkaroši ili drukeri ili…
Odgovaraju čuvarima.
Takozvani hotovci
zatvorenici su koji su završili desetomjesečni program,
a zatim su izabrani da ostanu na krilu
kako bi pomogli nadzirati svoje kolege zatvorenike.
Bok.
Pozvan sam kod vođe hotovaca.
Ja sam Raphael.
Ja sam Mates.
-Mates? -Da.
Kojih se pravila moram držati?
Što moram znati da me ne bi prijavio?
Osnovna su pravila
da hodaš odjeven.
U ćelijama nema pušenja. Tomu služi soba za pušenje.
Ako te uhvate, slijedi disciplinska kazna.
Dvaput dnevno, u osam ujutro
i u šest navečer, pregledavaju ćelije.
Ćelija mora biti čista.
Dobro. To je…
Također, pazi kad ideš na ručak.
Ne razgovaraj ni s kim iz drugih krila.
Ako te čuvar vidi,
dobit ćeš opomenu zbog nedopuštene komunikacije.
Tako to ovdje funkcionira.
Ako nisi zadovoljan, idemo u ured čuvara
i možeš otići.
Ovdje disciplinu očito shvaćaju ozbiljno.
U ćeliji želim dobro pripaziti
da ne kršim pravila.
Uvijek moraš zakopčati gornji dio?
-Da. Moraš. -Duž podstave?
Zašto? Što se može dogoditi?
Ako više puta ne poštuješ pravila
i ako te čuvari ukore, mogao bi završiti u samici.
Vrlo je strogo.
Po njegovu opisu, mala su zajednica.
Imaju svoja pravila.
Žele biti ovdje, pa moraju živjeti po tim pravilima.
Ovo je ozbiljno mjesto u kojem
to što rade shvaćaju vrlo ozbiljno.
Želim reći da već osjetim da me se kontrolira,
a ovdje počinje.
DRUGI DAN
Ovo mi je prvo jutro u zatvoru Plzeň u Češkoj.
Vrata ćelija otvaraju se u pet sati.
Prije doručka Petr, Jakub i Marek pokazuju mi okolinu.
Jedan od glavnih kontakata na krilu
civil je, a ne zatvorski časnik.
Ovo je soba djelatnika za pomoć.
Ovdje su veći dio dana.
Ako nešto trebaš, možeš doći.
To je poput socijalnog radnika?
Netko kod koga ideš razgovarati
ako imaš problema ili nešto?
Da.
Zatvorenici se često testiraju na droge.
Za razliku od glavnog dijela zatvora,
moraju na redovito savjetovanje,
raditi kućanske poslove i pohađati terapijske aktivnosti.
Ako ne budu surađivali, riskiraju izbacivanje iz krila.
Gledam dvije različite boje zidova.
Pokušavam shvatiti smisao toga.
Oni koji završavaju program na ovoj su strani.
Kad napreduješ u programu, dobiješ bolji prostor.
Nakon kiflica za doručak
i prozivke, dnevna rutina počinje
čišćenjem svakog centimetra krila.
Ne znam zašto čuvar nadzire moj rad.
Isuse. Gle.
Izgubio sam poštovanje.
Gotovo.
-Gotovo! -Gotovo? Posao obavljen?
To je bilo besmisleno, iskreno rečeno.
Odraslim muškarcima
koji se bore s ovisnošću
pokazuju kako mesti pod.
Meni je to dosadan i besmislen posao.
Dosad nisam imao priliku upoznati cimere.
Jedan je počeo uzimati i prodavati Pervitin, kristalni meth,
dok je još bio u školi. Mareku su samo 22 godine.
Znaš čitati i pisati?
Znam.
Ali još si na razini osnovne škole.
U zatvoru sam završio prvi razred srednje škole
jer sam prvu kaznu dobio kao maloljetnik.
Vratio si se u zatvor
prije negoli si učinio išta smislenije u životu.
Vratio sam se onom što sam znao raditi.
Opet sam počeo prodavati drogu.
Počeo sam raditi iste stvari pa su me opet zatvorili.
Nisam imao vremena za obrazovanje i nisam ni razmišljao o tome.
I Petr je upao u nevolje u tinejdžerskoj dobi
te je oduzet obitelji.
Kad sam bio pušten s prethodne kazne,
oženio sam se.
Za što si bio kažnjen?
Nanošenje teških ozljeda.
Koliko si puta bio u zatvoru?
Od 13. do 18. godine,
onda sam bio vani godinu i pol,
a onda sam bio zatvoren dvije i pol godine.
Što si učinio s 13 godina?
Moj otac je bio teški alkoholičar.
Svađao se sa mnom i mojom majkom.
Često sam se tukao s kolegama iz razreda.
Došlo je do toga da su me zatvorili.
Kad su me pustili s 18 godina, tata se objesio.
Počeo sam si ubrizgavati Pervitin.
Jednom sam tipu slomio noge,
pa su me opet zatvorili.
Kad su me pustili, htio sam promijeniti život.
Našao sam djevojku.
Zaprosio sam je.
Onda me prevarila.
Seksala se s jednim tipom i pretukao sam ga.
Sad sam već četiri puta osuđen zbog nanošenja ozljeda.
On je zabrinut čovjek.
Zabrinut mladić. Ima samo 25 godina.
Pred njim je cijeli život ako se uspije nositi
s izazovima koje sada mora prebroditi.
Jadni Marek. Ima 22 godine.
Vidite na njemu, ne mora vam reći,
da se boji. Boji se svoje budućnosti.
Svi će ovi dečki izaći, a onda počinje pravi izazov.
Je li ovo upalilo?
U popodnevnim satima cimere i mene
šalju na rad u zatvorski vrt.
Ti si napravio ovu stazu?
Ne.
-Radim ovo. -Da?
I ovo.
Sviđa mi se. Ne misliš
o stvarima koje ti se događaju u životu.
Da si tužan, da ti nedostaje obitelj…
Bolje je za psihu.
Već sam upoznao nekoliko zatvorenika
kojima je kristalni meth upropastio život,
ali još nijednoga koji je ovdje jer ga je proizvodio.
Zatim sam se zapričao sa zatvorenikom Jakubom.
Bio sam poduzetnik.
Bavio sam se ekološkim odlaganjem automobila.
Imao sam dozvolu za uvoz kemikalija
koje sam službeno mogao kupiti.
Što si radio s Pervitinom?
Bilo nas je 24-ero.
Proizveli bismo 105 kg metha u dvije godine.
To je mnogo Pervitina.
Bili ste dio organizirane kriminalne skupine?
Da, nabavljao sam im kemikalije. Tip je bio zadužen za nabavu tableta.
Bilo je još pet kuhara
kojima smo dostavljali kemikalije i tablete.
Dijelili su ih.
Prodavao sam te kemikalije i mislio,
budući da se koriste za izradu vatrometa,
da to neće biti nezakonito.
Ali znao si da ga prodaješ
-kriminalcima koji prave kristalni meth. -Da.
Kolika je ulična vrijednost 105 kilograma Pervitina?
Četiri milijuna eura.
Što sad misliš o tome
da su ljudi poput tebe krivi
za propast mnogih muškaraca i žena u ovoj državi?
Što misliš sad kad si zatvoru i kad vidiš mnoge od njih?
Sad kad sam ovdje, vidim ljude koji su ovdje.
Izgubili su obitelji, novac i poslove.
Znaš one koji su uzimali loš meth,
koji su izgubili zube?
Ponosili smo se davanjem
čistog, neublaženog metha. Gle.
Vrećica za Pervitin? Za drogu?
Da, vrećica za drogu.
Da. Srećom, u njoj nema droge. Dobro…
Zabavno ti je?
Čovjeka koji je pravio drogu
koja je uništila živote mnogih zabavlja mala prazna vrećica.
Ne mogu potvrditi je li to doista vrećica za drogu
ili Jakub samo ima loš smisao za humor.
Bez velikih proizvođača na bilo kojoj razini,
droga ne bi postojala.
Dok vlast ne pohvata ljude poput Jakuba,
droga će se i dalje proizvoditi.
Mislim da nije shvatio koliko je njegova uloga važna
u ovisnosti ljudi koji završe na dnu.
Uvijek će postojati razlika u hijerarhiji
između proizvođača
i onih poput Petra
i Jakuba i Mareka, mojih cimera,
koji su ranjiva djeca, mladići koji na kraju konzumiraju tu drogu.
TREĆI DAN
Uzeo sam pekmeza, šalicu čaja i peciva.
Jedva sam stigao popiti čaj,
a Petr se već spremao za nešto.
Nakon doručka moramo počistiti.
Provjeravaju ima li prašine.
Ovdje, na vratima.
Gledaju ima li prašine na stolcima, na stolu,
ispod ormarića, je li sve očišćeno.
Jesu li kreveti namješteni.
Sve provjeravaju.
Što ako nađu prašinu?
Onda dobiješ prijavu, a ako ih dobiješ tri,
dobiješ „crveni znak” i ograničenja.
Nakon prozivke
petorica prefekata u krilu, odnosno hotovaca, kreću njuškati.
-Ovo su hotovci. -Hotovci.
Provjeravaju imaš li urednu sobu.
-Oni ti se ne sviđaju. -Da.
Ako ne pospremimo sobu.
Dakle, ako prijavi čuvarima…
Zatvorenik prijavljuje čuvarima je li uredno ili ne?
Da.
Nije ni čudno što ga ne vole.
Ne.
Svaki dan otkrivam nešto novo. Nije riječ samo o pritvaranju.
Stvar je u organizaciji. U disciplini.
Ovdje postoji struktura,
koje se dečki očito drže jer bi u suprotnom
mogli biti izbačeni iz ovog programa ili čak kažnjeni.
Srećom, ne vrti se sve oko pravila i čišćenja.
Zatvorenici imaju i terapije za smanjenje stresa i nasilja,
poput joge koju vodi zatvorenik.
Dobar odaziv. Mnogo uzdisanja i stenjanja.
Ova?
Mates, hotovac kojeg sam upoznao prvog dana,
već je završio program odvikavanja.
Zanima me kako mu je bilo.
Brine se o zatvorskim tropskim ribama.
Znaš li krasti benzin?
-Da. -Znaš?
Da. Neću to raditi.
Dobar sam u krađi benzina. Pokazat ću ti.
A sad ovom rukom.
-Ova ruka. Dobro. -Dobro.
Pazi da ne usišeš ribu.
Sad pusti.
Kako si upao u program? Zašto si se priključio?
Kad god se počnem drogirati,
počnem krasti i voziti bez vozačke
i bježim od policije.
Stalno isto.
Kad si se zadnji put drogirao?
Nisam se drogirao otkad sam u zatvoru.
Ozbiljno to shvaćam.
Uglavnom radi obitelji, sina
i radi svoje djevojke koja još vjeruje u mene,
iako sam, kako bi rekla moja mama, nepopravljiv.
Iza rešetaka sam jer sam kažnjen zbog svog ponašanja.
Program, krilo u kojem se odvikavaju od droge,
ali koje su druge koristi?
Najveća je korist u tome
što ti stvarno pokušavaju pomoći i rade s tobom.
Specijalisti, psiholozi i terapeuti
brinu se o svakom pojedincu ovdje
i s njima rješavaju njihove probleme.
Ako pogledaš ostala krila,
ondje je droga sve što znaju.
Ondje je svaki dan.
Ljudi si ondje ubrizgavaju drogu. Ubili bi za drogu.
Nije ih briga što će biti za tjedan-dva.
Ili čak i kad izađu. Stalo im je samo do onoga sada.
Hotovci poput i Matesa prošli su program
koji Petr i ostali prolaze.
Bili su uspješni, pa su nagrađeni
ulogama zatvorenika od povjerenja.
To je baš pametno. Pametno je
dati tim dečkima odgovornost
koju vjerojatno nikad u životu nisu imali.
To mi je zanimljivo jer mislim da je to početak
odricanja od njihova starog načina života i uzimanja Pervitina,
možda, i sudjelovanja u bratstvu kriminala.
Zasad je dobro. Uspješan je.
Ali pravi izazov počinje kad ga puste.
Bili hotovci ili ne,
svi zatvorenici iz moga krila
svaki dan imaju sat vježbe u dvorištu.
Izvoli.
-Ja? -Ti.
Dva.
To!
-Hajde! -Idemo.
Hajde!
-Idemo! -Hajde!
Nisam u formi.
Dvorište je okruženo prozorima ćelija,
a gore sam opazio nešto sumnjivo.
Marek. Uže ide od gornje do druge ćelije.
Tako premještaju stvari?
-Kavu. Duhan. -Sve.
Drogu.
Dobro.
Čini se da se to upravo događa.
Od svog cimera Mareka želim saznati više
o tome što nosi njegova borba protiv kristalnog metha.
Probao sam gotovo sve.
To je droga za sve namjene.
Kad si na methu, ne moraš spavati i jesti.
Ništa, samo uživaš.
Još je jače od mene.
Ne možeš pobjeći od toga. Kad se to dogodi, dogodi se.
Moraš biti spreman na to
da ćeš opet sve uprskati. Opet ćeš sve sjebati
i moraš krenuti ispočetka.
Govorili su o Pervitinu. Kažu da im pruža najbolji osjećaj.
Ali osjećate i tugu.
Iskreno rečeno, sudbina tog mladog 22-godišnjaka
jest da izađe iz zatvora i vrati se drogi.
Ne bi me iznenadilo da se neki ovdje i dalje drogiraju,
samo zavaravaju vlasti.
Čovjek se zbog toga zamisli i zapita što se može.
ČETVRTI DAN
Iz zatvora kažu da je u testovima na više od 1300 zatvorenika
samo 5 % bilo pozitivno na kristalni meth ili druge droge.
I to je viši postotak nego što bi htjeli,
ali čuo sam mnogo priča od samih zatvorenika
o drogi u glavnim dijelovima zatvora.
Zato danas
odlazim iz krila bez droge da se osobno uvjerim.
Poslali su me u zatvorsku tvornicu,
gdje 300 zatvorenika izrađuje metalne šetnice i stepenice
za privatnu tvrtku za pola minimalne plaće.
U radionici upoznajem Larryja koji je ovdje zbog krađe.
-Ovo je tvoj posao. -Moj posao.
-Dobro. -Režem…
Režem metalne trake.
Ove trake i ove ploče idu zajedno.
Režeš ih, nastane ovo.
Da.
Staviš ih onamo i stisnu se.
Da. Ondje je…
-Krajnji proizvod. -Da.
Za ovo dobiješ 8500 kruna mjesečno.
-Nije mnogo, ali što se može? -Bolje nego ništa.
Kad zatvorski radnici odu na stanku,
pokušat ću procijeniti razmjere problema s drogom
ovdje u glavnom dijelu zatvora.
Otkad sam u ovom zatvoru, čujem da ima problema s drogom.
Pervitin je posebno ozbiljan problem.
Drogira li se tko od vas?
Drogiram se, ali nisam ovisan.
-Smijete se jer je ovisan o drogi? -Da.
Zašto ti se smiju, Michale?
Ne znam. Obojica su narkomani.
Jeste li i vi narkomani?
Nekad.
Nekad. Pervitin? Malo Pervitina?
Mi smo Česi, a „medenjak” ovdje ima svojevrsnu kulturu.
Tužno je, ali tako je, zar ne?
To je naša kultura.
-Zar ne, Michale? -Jest.
Gdje ste sad svi vi u ovom ciklusu drogiranja i kriminala?
Je li zatvor promijenio vas ili vaše postupke izvan zatvora?
I što biste učinili po isteku kazne
kad izađete.
Zatvor nam neće pomoći i nastavit ćemo se drogirati.
Oni koji to vole hoće. Zašto bismo lagali?
Napokon ste iskreni.
Iskrenije ne može.
Hvala vam na iskrenosti.
Čini se da se dečki
ne misle prestati drogirati kad ih puste.
No za one koji žele promijeniti život,
zatvor nudi tehničku obuku
za niz vještina.
Nalazimo se u prostorijama tehničke škole za zatvorske usluge.
Ovo su radionice za specijaliziranu obuku.
Ovo će biti vaše mjesto.
Ovdje?
Radimo po ovom nacrtu.
U ovoj tehničkoj školi mogu naučiti osnove bušenja,
zavarivanja i čitanja nacrta.
To znači da ovo mogu raditi i vani.
Kvalificirani su za rad.
Kako se zoveš?
-Anthony. -Anthony.
Evo.
Ovako.
-Da? -Da.
Radim li ovo kako treba?
Da.
Koliko si dugo u zatvoru?
Četvrtu godinu.
Droga.
Prodaja, konzumacija?
Ne. Kuhanje. Pravio sam je.
Koliko si puta bio u zatvoru?
Četiri puta.
Zbog čega si prva tri puta bio u zatvoru?
Isto zbog droge.
-Droga. -Opet si kuhao drogu?
Da.
Radiš u ovoj radionici dvije godine.
Je li ti pomoglo? Pomaže li ti?
Da, malo.
Kako ti pomaže?
Kao prvo, vrijeme brže prolazi.
Drugo, vidiš nešto novo. Nikad nisam radio.
Meni je ovo zabavno.
Svaka nova vještina dobro posluži
kad izađete iz zatvora i pokušate se zaposliti, što i jest bit.
To je svrha zatvora. Da zatvorenike pouči novim vještinama.
Daje im nešto što nisu imali u životu,
a to može biti samo pozitivno.
PETI DAN
Danas ću promijeniti stranu
i družiti se sa zatvorskim čuvarima.
Došli su po mene da pogledam
što rade kako bi spriječili unošenje droge u zatvor.
Kamo idem? Sad se idem naći sa službenikom sa psom
koji pretražuje imovinu koju obitelji zatvorenika
šalju u zatvor.
Što točno pas traži?
Opijate, drogu.
Pervitin, heroin, marihuanu.
Smijem li ući?
Dobro.
Dobar dan.
Pas je najučinkovitije što imamo.
Može pronaći nešto što mi nećemo naći
rendgenom ili drugim načinom.
Ovo je današnja pošta,
ali pas je provjeri prije druge kontrole
pa zatim njuši stvari koje šalju zatvorenicima.
Potrebno je više od psa tragača da spriječi unos droge
u ovako velik zatvor.
Danas čuvari prolaze obuku za pobunu.
Čini se da su spremni za akciju.
Ovdje je više od 1000 zatvorenika,
pa moraju biti spremni na nevolje.
Danas glumim nasilnog zatvorenika.
Podsjeća me na moje služenje kazne
i suočavanje s nadmoćnom silom.
Jebote.
Pas je sredio zadnjeg člana moje ekipe pobunjenika.
Nije važno koliko si velik i jak i koliko im se opireš.
Veći su. Jači su. Sredit će te.
Kad sam zapravo bio u zatvoru,
nebrojeno su me puta slali
u ćeliju za izolaciju.
Ovdje u Plzeňu izolacija je prometno mjesto.
Stubište je usko, pazite.
Zapravo, to je najgore mjesto u zatvoru
gdje možeš završiti.
Koliko ćelija imate
za problematične zatvorenike?
Trideset dvije.
Jesu li sve trenutačno zauzete?
Većina jest.
Pogledajmo ovu.
Dođite.
Dobro. Može primiti do dva zatvorenika.
Da, dva zatvorenika.
Pomaže li ovakav način kažnjavanja zatvorenika?
Pomaže li u kontroli zatvorske populacije?
Problematični zatvorenici shvaćaju da su učinili nešto loše.
Kad se vrate u ćeliju,
u svoje krilo, naučili su lekciju.
I dobro se ponašaju.
Na koliko se najduže
zatvorenika može držati u izolaciji?
Varira. Ovisi o tome što je osuđenik učinio.
Najviše može biti do 28 dana.
Surova stvarnost kažnjavanja zatvorenika izolacijom.
Znam jer sam 28 dana proveo
u ovakvim ćelijama bez privilegija.
Znam kako je teško preživjeti jedan dan,
kamoli 28 jebenih dana.
Smirite se.
Smijem li razgovarati s nekim odavde?
Čuti kako im je,
što su učinili, jesu li naučili lekciju?
To sad, nažalost, nije moguće.
Ondje je čuvar, ne ovaj,
ali onaj poručuje da ne dolazi u obzir.
Kao da nešto krije.
Hoće li tip u ovoj ćeliji,
na 23-satnoj izolaciji, naučiti lekciju?
Samo me to zanima.
Ali atmosfera se promijenila, dinamika se promijenila…
Nisu zadovoljni. Najbolje da odem.
Idemo li?
-Da. -Idite.
U krilu bez droge
vlada posve drukčija strana režima.
Neki od zatvorenika
pohađaju grupnu terapiju
s ciljem da ih pripremi
za suočavanje sa svojim demonima jednom kad izađu.
Ako to radim za sebe, mogu to riješiti.
Imam pravo biti tužan, ljutit, rastresen.
Imam pravo na to. Čovjek ima pravo na borbu.
Ali znam da imam unutarnju snagu.
Mogu se osloniti na nju
i ne trebam se utapati u alkoholu ili drogi.
Što se tiče alkohola,
mislim da on donekle može biti i lijek.
Ako netko ima…
Moj djed bi svako jutro popio čašicu šljivovice.
On bi bio dobro, ali ne. Alkoholičar…
Ne bi smio piti. Kockar se ne bi smio kockati,
a narkoman ne bi trebao…
Nisam se htio približavati ljudima da se zabavljamo.
Htio sam se napiti, sjediti kod kuće
i gledati snimku svog vjenčanja…
-Namjerno si se mučio. -Da. Svidjelo mi se.
Svidjelo mi se.
Ovakva terapija može pomoći zatvorenicima da pobijede ovisnost,
ali u ćeliji sam zatekao svog najmlađeg cimera Mareka.
Koliku kaznu odslužuješ, Marek?
Ovdje sam dvije i pol godine. Imam još četiri.
Znači, šest i pol godina.
To je tvoja zatvorska kazna, šest i pol godina.
Postoje izgledi da nakon odsluživanja pola kazne,
što u mom slučaju znači tri godine, mogu zatražiti uvjetni otpust.
Hoćeš li ga dobiti?
Mislim da ne.
Zašto?
Zato se i brinem.
Ne mogu se natjerati na odvikavanje.
Ovo bi trebalo biti krilo bez droge.
Droga može ući na sve strane. Tako je to.
Ulazi posvuda.
Ovakvo krilo
pomoglo je smanjiti ovisnost zatvorenika.
Ali ako konzumiraš drogu
od mladosti i ona ti preuzme život,
zatvor je jedno od najtežih mjesta za odvikavanje.
ŠESTI DAN
Danas mi je zadnji dan u zatvoru u Plzeňu.
Cijeli tjedan moj cimer Petr, unatoč svemu što je prošao,
djelovao je smireno i iskreno odlučan
da se zauvijek riješi ovisnosti.
Nešto mu daje snagu
koju nemaju mnogi zatvorenici ovisni o kristalnom methu.
Nedjelja je popodne i Petr, moj cimer,
pozvao me na misu.
Kako ste?
Ovdje u zatvoru imate veliku prednost:
mnogo slobodnog vremena. Stignete se poboljšati.
Ovdje prestaje grijeh. Ovdje jad nestaje.
-Amen. -Amen.
Prije nego što izmolimo Božju riječ,
ako netko ima molitvu u srcu,
ili kratku zahvalu Bogu…
Dragi Bože, zahvaljujem svećeniku
jer sam se zbog njega probudio, zbog njega sam vidio Boga
i povjerovao sam.
Zaštiti moju obitelj. Moju majku. Zaštiti sve ljude na svijetu.
Zaštiti sve koji to zaslužuju.
Volim te kao svog jedinog gospodara. Slavim te, Bože. Amen.
Amen.
-Amen. -Amen.
Bože Isuse, hvala ti za svaki dan.
Hvala na svemu što činiš za nas
i što si ovdje s nama. Amen.
-Amen. -Amen.
Kako se osjećaš kad izađeš odande?
Kako si emocionalno nakon mise?
Jako sam osnažen.
Moćan sam.
Čovjek je sretniji kad ga netko voli.
Čovjek koji nema ljubavi nema obitelj.
Trebamo ljubav. Ljudi smo. Trebamo ljubav.
Ovo je ljubav prema meni.
Dobro.
Vrijeme je da se oprostim
od trojice cimera.
Hvala vam što ste mi pružili dobrodošlicu.
Bio sam na vašem mjestu, u vašim godinama.
Izašao sam i našao sam drugu svrhu.
Našao sam drukčiji život.
I vi ste za to sposobni.
Zvuči kao da to zaista želiš, Petr.
Imam dojam
da stvarno želiš izaći. Želiš…
Odlučan si. Vidim to u tebi.
Trebao bi to ostvariti.
Marek i Jakube,
i vi imate priliku, ako to stvarno želite.
Zahvaljujemo ti.
Čudesno iskustvo. Nedostajat ćeš nam.
Podsjetio si me na to kako je biti vani.
Bit ću žalostan.
-Sretno, stari. Sretno. -Hvala.
Sretno, Marek.
Sretno, Petr.
Čuvajte se, dečki.
Teže je kad su tako mladi.
Pogledajte malog Mareka.
Kad ga pogledam, njegove medene oči
pogledaju me s očajem.
Inače sam vrlo staložen,
ali emotivan sam kao svako ljudsko biće
koje pogleda drugo ljudsko biće,
osobito mlado, bez mnogo prilika i pomislim:
„Jebote, što još možemo učiniti?”
Želim ga primiti za ruku i reći mu:
„Slijedi me. Uputit ću te u pravom smjeru.”
Prije nego što napustim zatvor u Plzeňu, želim upoznati ravnatelja zatvora
brigadira Pavela Kopačku.
Koliki vam je problem droga u zatvoru?
Mislim da je to problem u svakom zatvoru na svijetu.
Unošenje droge u ustanovu
mnogo je lakše nego unošenje većeg predmeta.
Testiramo što više možemo, a ako se tko drogira,
ako tko uzima supstancije koje izazivaju ovisnost
i mi to saznamo, obično ih kažnjavamo jednom od najstrožih dostupnih kazni.
Smatramo to jednim od najtežih prijestupa
koje zatvorenik može počiniti.
Koja je logika iza programa
u krilu na kojem sam boravio?
Zašto je režim tako strog?
Režim je postavljen tako
da se zatvorenici naviknu na određene navike.
Ako su ovisnici,
moraju,
po našem mišljenju, steći malo samokontrole.
Naučiti kako se ponašati,
a to mogu učiniti poštujući pravila.
Mislite li da ostvarujete ciljeve
o smanjenju broja ovisnika u svom zatvoru?
Prema našim podacima,
možemo reći da se od onih
koji u potpunosti završe program
dvije trećine nikad ne vrati.
Hvala vam na vašem vremenu. Cijenim to.
Ovaj zatvor ima velik izazov zbog svojih zatvorenika
s ozbiljnim problemima s ovisnošću,
često o Pervitinu, inače poznatom kao kristalni meth.
Ali vidio sam i pozitivne inicijative za neke zatvorenike kojima se nudi
disciplina i struktura u životu.
Ali smatram da za većinu zatvorenika
treba činiti više.
Prijevod titlova: Tomislav Šimunić